Diari Oficial de la Generalitat Valenciana


Sumari del DOGV 5280, del 14-06-2006 (2006/6113)

RESOLUCIÓ de 19 de maig de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del conveni d'assistència jurídica entre el Consell de la Generalitat (Presidència de la Generalitat, Gabinet Jurídic) i l'Institut Valencià de la Música, adscrit a la Conselleria de Cultura, Educació i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/6113


Data del document
:   19-05-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * Conselleria Cultura, Educació i Esport
    * Institut Valencià de la Música
    * cooperació administrativa
    * administració regional
    * assessor jurídic

RESOLUCIÓ de 19 de maig de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del conveni d'assistència jurídica entre el Consell de la Generalitat (Presidència de la Generalitat, Gabinet Jurídic) i l'Institut Valencià de la Música, adscrit a la Conselleria de Cultura, Educació i Esport. [2006/F6113]  
Subscrit, després de la tramitació prèvia reglamentària, entre el Consell de la Generalitat (Presidència de la Generalitat, Gabinet Jurídic) i l'Institut Valencià de la Música, adscrit a la Conselleria de Cultura, Educació i Esport, el 28 d'abril de 2006, un conveni d'assistència jurídica, i d'acord amb els criteris d'oportunitat al·legats per l'òrgan gestor (Gabinet Jurídic), cal publicar en el Diari Oficial de la Generalitat l'esmentat conveni, que ha quedat inscrit en el Registre de Convenis amb el número 0293/2006, i que figura com a annex d'esta resolució.  
València, 19 de maig de 2006.. El director general de Relacions amb les Corts i Secretariat del Govern: Antonio V. Peral Villar.  
Conveni d'assistència jurídica entre el Consell de la Generalitat (Presidència de la Generalitat, Gabinet Jurídic) i l'Institut Valencià de la Música (d'ara en avant IVM) adscrit a la Conselleria de Cultura, Educació i Esport  
València, 28 d'abril de 2006  
Reunits  
D'una part, Víctor Campos Guinot, vicepresident del Consell, que actua en nom i representació del Consell de la Generalitat, facultat per a este acte en funció del que disposa l'Acord del Consell de la Generalitat de data 11 de febrer de 2005.  
D'una altra, Inmaculada Tomás Vert, amb DNI número 61395957-C, directora gerent de l'Institut Valencià de la Música (IVM), que actuant en nom i representació del IVM, facultat per a este acte en funció del que disposa l'article 13 de la Llei 2/1998, de 12 de maig, Valenciana de la Música  
Manifesten  
Primer. El Gabinet Jurídic de la Generalitat, integrat en la Secretaria Autonòmica de Política Institucional de la Presidència de la Generalitat, és el centre directiu que té legalment atribuïdes les competències d'assessorament en dret i representació i defensa en juí de la Generalitat. A estos efectes, el Gabinet Jurídic disposa dels elements personals i mitjans materials adequats per a dur a terme la dita funció.  
Segon. L'Institut Valencià de la Música (IVM) està interessat que el Gabinet Jurídic de la Generalitat li preste assistència jurídica, amb la mateixa extensió i en els mateixos termes en què li la proporciona al Consell de la Generalitat.  
Tercer. Que, a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:  
Clàusules  
Primera. De conformitat amb el que disposa l'article 22 del Decret 27/2001, de 30 de gener, del Govern Valencià, d'Organització i Règim de Funcionament dels Servicis Jurídics de la Generalitat Valenciana, mitjançant la subscripció del present conveni, el Gabinet Jurídic de la Generalitat prestarà assistència jurídica a l'Institut València de la Música per mitjà dels lletrats integrats en tal òrgan. L'assistència jurídica comprendrà tant l'assessorament en dret, a través de l'Àrea Jurídica de la Conselleria de Cultura, Educació i Esport, com la representació i defensa en juí davant de qualssevol ordes jurisdiccionals, per mitjà dels servicis centrals del Gabinet Jurídic, en els mateixos termes previstos per a l'assistència jurídica al Consell de la Generalitat.  
L'assistència jurídica a què es refereix el present conveni està sotmesa plenament a les normes del dret administratiu, sense que afecte les relacions de servici del personal adscrit al Gabinet Jurídic de la Generalitat  
Segona. Sense perjuí del que disposa la clàusula anterior, l'Institut Valencià de la Música es reserva la facultat de ser assessorada, representada i defensada per advocat, i si és el cas, procurador especialment designats a este efecte conforme a les normes processals comunes, sense perjuí que l'assistència jurídica externa que, si és el cas, vulga contractar-se, haja de subjectar-se a les condicions establides en el Decret 127/2004, de 30 de juliol.  
Tercera. La petició d'informes jurídics es canalitzarà a través de l'Àrea Jurídica de la Conselleria de Cultura, Educació i Esport. La gestió dels expedients que comporten actuacions en qualsevol orde jurisdiccional, queda encomanada a l'Àrea d'Assumptes Contenciosos del Gabinet Jurídic de la Generalitat.  
Aquells expedients que hagen de donar lloc a autoritzacions de l'òrgan competent de l'Institut València de la Música per a demandar, querellar-se o interposar recursos o accions judicials, hauran de ser remesos prèviament, perquè s'emeta informe, a l'Àrea d'Assessorament Jurídic del Gabinet Jurídic de la Generalitat.  
Quarta. Tots els òrgans de l'Institut València de la Música hauran de prestar la col·laboració necessària per a la realització de les funcions d'assistència jurídica requerides, amb la celeritat exigida en cada moment. A este efecte es designarà, per l'entitat, un representant d'esta que assumirà les funcions de coordinació i relació amb els lletrats del Gabinet Jurídic actuants.  
Cinquena. El present conveni té una duració d'un any; no obstant, s'entendrà prorrogat tàcitament si no hi ha denúncia expressa de qualsevol de les parts comunicada amb una antelació de tres mesos.  
Sisena. Com contraprestació del servici d'assistència jurídica a què es refereix el present conveni, l'Institut Valencià de la Música satisfarà al Gabinet Jurídic de la Generalitat la quantitat de 500 euros anuals, pagadors per terceres parts en els cinc primers dies naturals dels mesos d'abril, agost i desembre de cada any, i serà actualitzada anualment d'acord amb la variació de l'IPC.  
La quantitat anual a acordar abans citada, podrà ser objecte de revisió al cap del primer any de vigència i de mutu acord entre les parts, en funció del nombre i la importància dels assumptes.  
La compensació a què es refereix la present clàusula podrà generar crèdit pel seu import en els estats de despeses corresponent a la Presidència de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, la Conselleria d'Economia, Hisenda i Ocupació tramitarà l'oportú expedient de modificació pressupostària per tal concepte.  
Setena. En els processos en què existisquen condemnes en costes s'aplicaran les regles següents:   
. Quan el condemnat en costes siga l'Institut València de la Música, correspondrà a este el pagament de les causades a la part contrària.  
. Quan la condemnada en costes siga la part contrària, l'import de les causades a l'Institut Valencià de la Música, s'ingressarà a favor del Gabinet Jurídic, i se li donarà la destinació i tindrà els efectes previstos en la clàusula anterior.  
Huitena. El present conveni té naturalesa administrativa. El coneixement de totes les qüestions que puguen sorgir entorn de la seua interpretació, modificació, resolució i efectes correspondrà a la jurisdicció contenciosa administrativa.  
I perquè conste, i en prova de conformitat, firmen el present conveni en dos exemplars en el lloc i data indicats en l'encapçalament.  
El vicepresident del Consell: Víctor Campos Guinot.  
La directora gerent del IVM: Inmaculada Tomás Vert.